Geislavarnir ríkisins starfrækja fjórar mælistöðvar , svokallaðar gammastöðvar , sem mæla stöðugt styrk geislunar á fjórum stöðum á landinu : í Reykjavík , á Höfn í Hornafirði , á Raufarhöfn og í Bolungarvík , og eru þær reknar í samvinnu við Veðurstofu Íslands . Stöðvarnar eru við sjálfvirkar veðurstöðvar og fást því einnig mikilvægar veðurupplýsingar frá þessum stöðvum . Auk þess er ein stöð á Rauðarárstíg í Reykjavík . Stöðvarnar gegna mikilvægu hlutverki til að gefa viðvörun berist geislavirk efni að landinu . Þær eru einnig mikilvægar þurfi að sannreyna að slys hafi ekki mælanleg áhrif hérlendis . Sú geislun sem stöðvarnar sýna venjulega er náttúrluleg geislun og getur hún verið örlítið breytileg eftir ýmsum aðstæðum , og t.d. aukist með rigningu .